
Presentació 


Novament arriba Sant Jordi i des de la Universitat Rovira i Virgili vo- 
lem contribuir a la festa del llibre i de la rosa, una de les festivitats més 
característiques que hi ha a la nostra cultura. 

La petita tradició que hem encetat amb la publicació d'un llibre 
per celebrar aquest dia té enguany com a protagonista al professor, 
escriptor i activista cultural de les Terres de l'Ebre Manuel Pérez 
Bonfill. El recull de poemes que porta per títol Giny d'aigua: la mu- 
leta restava inèdit per la qual cosa és tot un honor per a la nostra 
universitat posar a l'abast de tothom aquesta obra. Volem també 
homenatjar Manuel Pérez Bonfill, referent fonamental per a moltes 
persones que han tingut l'oportunitat d'aprendre al seu costat, pel 
seu paper actiu en el desenvolupament de la consciència collectiva, 
per la seva tasca docent i per la seva activitat literària i periodística. 
En definitiva, com assenyala Xavier Garcia al pròleg que encapçala 
aquest poemari, per ser un ehome de lletres totab:. 

El conjunt de símbols que forneix l'autor al voltant de la construc- 
ció de la muleta, aquesta petita barca de riu, i la de la vida dels humans 
que segueix cronològicament al llarg dels divuit poemes que consti- 
tueixen el poemari, són un mirall on ens podem trobar reflectits tot 
avançant per arribar a la pròpia construcció. 


No vull acabar sense agrair els dibuixos de Ferran Vilàs, els quals 
passaran a incorporar-se, mercès a la seva generositat, al Fons d'Art de 
la Universitat Rovira i Virgili, el sentit pròleg de Xavier Garcia i la cura 
de l'edició dels textos a càrrec d'Emigdi Subirats. 

Bona diada de Sant Jordil 


FRANCESC XAVIER GRAU VIDAL 
Rector de la Universitat Rovira i Virgili 


Pròleg 


Feina humil, llengua rica 


Ho dic de seguida (tan de seguida que és el primer que dic): aquests 
divuit poemes, formant un únic i gran poema, m'han impressionat, 
trastocat i esbalait. Dintre de l'obra literària de Manuel Pérez Bonfill 
(Tortosa, 1926), home de lletres total (professor, crític, traductor, di- 
rector i pedagog teatral), quedaran, sens dubte, com una peça major. 

I de què es tracta, vostès preguntaran, també tot seguit. Al meu 
parer, ni més ni menys que, amb una riquesa lèxica monumental, fer 
veure la similitud existent entre la construcció (no pas fàcil) d'una 
muleta per navegar (el giny d'aigua del títol) i la construcció humana 
d'un mateix (no menys fàcil), construint-la. 

Estem, doncs, com en tota obra poètica digna d'aquest nom, da- 
vant de l'explicació pensada de la realitat, és a dir, filosofia en totes les 
seves variants: de la metafísica a la duresa diària laboral, dels inevita- 
bles coneixements tècnics a l'aspiració lírica de l'obra ben feta, de la 
idea del projecte a construir a la mort que arribarà sense demanar-la, 
del desig de permanència a la mutabilitat dels fenòmens (el riu d'He- 
ràclit, en el qual no et pots posar dues vegades, perquè ja és diferent) 
i, en fi, de la necessitat de seguretat a la certesa d'una navegació vital 
incerta, tanta com la de l'humil embarcació que el calafat ha fet. 

És molta, per tant, la riquesa simbòlica, filosòfica i lingúística que 
atresora aquest llibre, construit pacientment al llarg, com a mínim, 
de vint anys i que, finalment, ens arriba amb aquesta edició que hem 
d'agrair a la URV i que cadascú, talment com un Breviari d'Hores, 


podrà portar a la butxaca, amb la seguretat que molts lectors 
—o potser tots— s'arribaran a aprendre de memòria alguns, 
molts o tots aquests versos, acompanyats, amb tremolor de 
tinta, per un artista també de consideració, Ferran Vilàs, fill 
del Vell Solapa, darrer mestre d'aixa de Tortosa, dintre del 
gran complex fluvial, artesanal, mecànic i humà que hi havia, 
prop de les goles de l'Ebre, en els bons temps dels tràfecs en- 
tre humanitat i naturalesa. 

Davant de tanta erudició exclusivament llibresca, de tant 
de psicologisme de manual i de tanta literatura popular ma- 
quillada, el poemari de Manuel Pérez Bonfill —home d'es- 
tudi perfectament integrat en les millors ànsies del poble que 
treballa encara amb les mans— em recorda, per la intensitat 
de llengua i de substància metafòrica que conté, la Primera 
Història d'Esther (1948), de Salvador Espriu, escrita, com a 
monument a la llengua catalana, que molts ja donaven per 
morta en aquells temps funeraris. El nostre verb va renéixer 
i, encara que actualment potser no passi pel seu millor mo- 
ment, socialment parlant, aquest llibre és la millor mostra 
d'aquell renaixement esperançat. 


XAVIER GARCIA 
Horta de Sant Joan, abril 2011 


Giny d'aigua 


A LA MEUA ORSA 


MULETA, 
embarcació de riu 
de gran tradició a l'Ebre. 
Molt sovint es construia 
a les drassanes de Tortosa. 


NO ÉS POSSIBLE FICAR-SE DUES VEGADES 
EN EL MATEIX RIU, NI TOCAR DUES VEGADES 
UNA SUBSTÀNCIA MORTAL EN EL MATEIX ESTAT, 
A CAUSA DE LA VELOCITAT DEL MOVIMENT 
TOT ES DISPERSA I ES RECOMPON DE NOU, 
TOT VE I VA. 

HERÀCLIT 


TU TAMPOC ETS EL MATEIX DUES VEGADES 

L 
PRIMER ADVERTIMENT 


Sever, de gris, amb moviments precisos, 
assistia a la tala el mestre d'aixa, 

o anava, circumspecte, als magatzems 

de la fusta, per decidir les parts 

del projecte que el mena, del giny d'aigua. 


D'olivera —per ser més amanosa— 

verda els colls o les capsanes tria: 

que ha de ser tendra —qualitat de l'home— 
per doblar-la amb ampla curvatural 


Es faria un xapat. A les drassanes 

entraria al marcatge de les peces. 

Ara no són sinó l'estofa prima, 

en l'avenir quadernes o costelles, 

roda, codast, contrarodes i quilla, 
i el folre que ho amaga. 


TOT ES VINCLA 
SI ES VOL FLOTAR PER L'ESTOPENCA RUTA. 

I. 
NAIXENÇA 


Híbrid dolor, justificada causa 
en el temps construida 
—amb el pi cabdal 

de l'escorça rogenca 

i de la glauca agulla— 

per a singlades íntimes. 


La quilla no em fóra altra bresca 
que la dissortada inferència 

del mestre, inclement i savi, d'aixa: 
ara olivera farga, ara resum genètic. 


La umbilical tendresa em serviria 
de copet al muscle —au, va, caminal— 
i de res més: 
que del claustre vindrà 
el meu dol i el condol. 


El desconhort no em val 
perquè tal com m'afua 
vers la tempesta, el compta-clarors 
m'arria al naixement: 
Bona juguescal 


Les velletes de negre transgredien, 

amb el recompte de les singladures 
—em van veure apuntar cap a la foscal— 
la lògica causal de nits i dies. 

IL 
GÀLIB 
SEGON ADVERTIMENT 


Per avesades mans, a les drassanes 
es faria marcatge de les peces. 


La figura del buc a mida del model 
s'avança com la gènesi demana 
—prèvies estameneres i medís, 
quadernes encastant-se a l'espinada 
amb perfecció suprema: 
Trencaclosquesl 


(Ara veus La Casota2 Magatzems de la fusta, 
txim-txim i sexe, zartistes- d'EL FLAMENCO. 
Enfront, el riu. I dellà el Coll de l'Alba, 
Caro a l'esquena contra un cel esbandit.... ) 
Pensem-ho amb assossec: 

És que la quilla 
ha de fendir les aigies riberenquesi 


DE VOLER ABONDAR, BONS PASSERELLS, 
LA VOSTRA VIDA 
QUE NO S'ESBARRI UN BRI DEL NOSTRE GÀLIB 


18 


Di 
GENIS 


Tant l'envoltenl Són com a sibilles 

a l'espuntar del jorn, 

tot armant cordatges 

i veles per filar de gairell en la bonança, 
l'ebrietat fetillera per eixàrcies 

i vergues sobreneda, el drap estès: 
Avantl Avant entre escumes gloriosesl 


Us dic que peixos voladors als cimadals 
boquegen la seva perfecció 

—subtil la trama—: 

No tenir estibal Ésser un genil 


a Genil Genil Geniiils — munten els ecos 
i no callen—. Més aviat s'estenen. 


Quin pensament sinistrel 
Ala de gralla, 

promesa de ministre, 
callat 


Encerclat de còmits —mà al governall 
d'aparellada nau—, cerca en l'abís 
ancoratge tranquil on esfullar les roses 
del seu delit. 


No potl Tots són uns genis 

i cal anar a adorar-los. 

Sobreixen —el vaixell ho comporta— 
pels embornals al ple del mal oratge. 


I t'ho diuen que ho són, 
com una plaga. 


Quin pensament sinistrel 
Ala de gralla, 

promesa de ministre, 
callal 


Voldria —déus de les mars bullentes, 
solatge de petxines i de nacres— 
esdevenir vulgar com un suro de xarxa 
que es repeteix i amaga entre l'oneig, 
sensible 

si bufa algun llevant airat de prepotència...l 


Un home innominat fóra un miraclel 


Quin pensament sinistrel 
Ala de gralla, 

promesa de ministre, 
callal 

II. 
PLANTAR LA BARCA 
ADVERTIMENT TERCER 


Damunt l'escar de roda i de codast, 

fixats ja, per cautela, els serjants pertinents, 
installareu la barca, a la distància 

que l'eslora exigeix. S'ajustarà la quilla 

amb les llepasses que el brou demana. 


Cal fer les correccions amb una llença. 
S'aploma tot. Encarant els medissos 
presentarem les formes, convergint al centre 
l'orientació com cal dels punts d'estiba. 


Sí que hi participa l'art del mestre 
per assolir la línia més afuada 
corresponent a l'alçada de les formes, 
si us va, més altes per la proa. 


APRENENT, CAL GUARDAR-LES PER LA NAVEGACIÓ, 
ATÈS EL PUNT D'ESTIBA, LES FORMES. 


REL) 

34 
LES ILLES DEL SUD 


La fusta, al riu, 

augura nous espais 

on les veus interiors 
tenen resposta. 

Preveu un mar 

—i un oceà— al sud, 
de goguens impossibles 
amb fruitoses escenes 
a contrallum pensades. 


Primitiva aventura 
de stevensons pirates, 
d'illes verdes i lliures, 
i donzelles d'ebén, 
tèbies, que estimen. 


El tronc, sense ramatge, 
per les lleis físiques 
girarà com un boig 

en trepitjar-lo, 

si vols fer-te 

pel camí de l'aigua 

un avenir feliç 

i a mida d'esperances. 


Si ets destre 

—i no ho ets— 

i els déus del dia 

els tens de cara 

per tes bones obres, 
sense recompensa, 
romandràs dret i sol 
damunt la branca. 


La resta, fugitiva, 
s'afonarà en el líquid 
per als somnis humits 
i platejats dels peixos 
i es lliurarà de grat 

als seus desitjos. 


Si ets destre 

dalt del fust inestable, 
per salvar alguna cosa 
de l'imprevist temperi, 
voldràs cercar la riba 
més propera i senzilla, 
com a darrer recurs 

de la teva fallida. 

Sense govern, però, 

ni veles ni senderi 

ni governall, sense esme, 
navegarà el caulicle 

al pas que mana 

el llacorós trajecte 
envers un pèlag 

de llots enganxadissos 


i d'herbatges: 


La pròpia set 
ni et deixarà arribar-hi. 


Prou que ho saps 
que les illes del sud 
seran l'últim miratge, 
part de literatura 

i part de vehisly. 


Amén, amén 

haurem de dir 
Ll 

per l'escolà. 


IV. 
ENCINTAR 
QUART ADVERTIMENT 


Ben segur que el giny esdevindria 
un desgavell de parts. De voler 
lligar-ne, el trencacaps, encinta-la, 
la nau. I, amb l'ajut precís d'un regle 
i un nivell, procedeix al marcatge. 


ENCINTA-LA, PLENA, PER L'ESPÈCIE, 
PRIVA-LA DE FER-SE UN GAMBALATXOI 


A la quaderna mestra, el puntal 
es realitza. Assenyala els darrers, 
la roda i el codast. Vigila 

que el punt de proa pugi més alt 
que la reculada popa. Puix 

que són simètriques, bessones, 
agermana-les, les dues cintes, 
treballada al foc la curvatura. 


Tallaràs els caps d'estamenera, 
que el nivell més vàlid sobrepassin, 


bon angle donant a la serrada. 


PERQUÈ ELS AFERS T'ENCAIXIN, ESCAPSAÍ 


4. 
EL GLAÇ 


Promou un so feréstec 

de lleu esgarrifança 

—tu saps que el gel grinyola—: 
gemega, quasi humà, 

la seva fe de vida. 


I ens guanyarà l'entorn: 
és fet per abaixar 

la febre fins al zero. 

En el no-res estant 
vindrà la indiferència. 


Ja semblava massa que les noies joguessin, 
sense adonar-se'n, de què ho eren. 
Llavors, cadascuna encetà —d'instint— un gest: 


Aquella bruna —no se n'està mai d'emmirallar-se— 
es desfeia la trena esguardant de biaix 

el camí de l'aigua, el llacorós trajecte, 

la més petita repassava les celles amb un dit 
humit de saliva, probablement dolça, 

la de les sines fastuoses enlairava el cap 

—el coll demanant cigne— 

i oferia cos, glorificant la tarda 

amb la geometria exacta dels seus luxes, 

la més gran i assenyada 

—temples obscures de pensaments fondos— 


amollava la mà per la tovor del flux 

com si fos un pàmpol eriçat de rojos, 
qui sap si calculant en quin segon exacte 
el glaç sobrevindria la matèria primera 
—i única— d'un món que es decandia. 


I ens guanyarà l'entorn: 
és fet per abaixar 

la febre fins al zero. 

En el no-res estant 
vindrà la indiferència. 


El nauxer perquiria 
l'agosarada proa 

—és tan savi de segles 
com endeví de rumbs—. 
Ni parpelleja —uns ulls, 
espurnes en la cendra, 
que no indicaven res 

si no en forma d'enigma—, 
confosa canya i mà 

amb la traça del lleny. 
Decidit, s'inclinava 
temptant algun designi 
(i solament del tors 
l'element panteix 
certifica que és viu). 


Alhora, ja refan 

les noies els seus mims 
amb la joia dels jocs. 
La veu del timoner 


el mot d'ordre n'escampa: 
Llast enforal 


A l'unison, les verges se'n desfeien 

de les rampoines bàquiques i belles 
amb que ompliren baguls d'artesania. 
La nau, però, a penes si cuitava 

per un sender cada moment més sòlid. 


Així —escolteut— el gel 
dominà aquell navili 
contra la voluntat 


tossuda del guiatge. 


I ens guanyarà l'entorn: 
és fet per abaixar 

la febre fins al zero. 

En el no-res estant 
vindrà la indiferència. 


Tot era estàtic quan la més prudent 
pronuncià les paraules misterioses: 

És el mateix riu i cada cop distint. 

Però jo l'he somiat, aquest perill terrible, 
ben bé en el fons mateix del cor recòndits.. 


Es menaren a fer, 

amb un somrís de nina, 
cúbics glaçons de fred 
per als propers desoris. 


len pausi 

V. 
ENCLAVAR LA BOCAL 
ADVERTIMENT CINQUÈ 


Revestirem la barca... I els sostalls 
de les estameneres aviarem 
per parar les taules. 


La bocal, tota d'una peça, 
s'enclavarà d'entrada a les quadernes 
sense —atenciól— forçar-la. 

Amb naturalitat s'adaptarà 

al cos de l'embarcació. 


Ala fisca marcaren els xassos o llevades... 
Desclavarem la fisca... 
Polirem els cantells amb la garlopa... 


Engalzada, la clavarem, la taula: 
Els forats ben acoblats als claus, 
perquè han d'entrar —enten-ho— 
molt justos. I força arrebossats. 
Així es podrà allisar 

la carcassa del buc. 


Intervenen, segur, dues persones: 

una aguanta el cop per la part interna 
per evitar que es trenquin els medissos 
— Quin navili ho serà sense costellesè— 
i l'altre, potser tu, pel defora rebla. 


TOT ENCLAVAMENT, BON PASSERELL, 
DEMANA PRECAUCIÓ, O NO NAVEGUES. 

S. 
ELS REMERS 


Els remers —bancs de condemna— 
no poden albirar, tot i les ganes, 
enllà del nas, dels ulls, de les oides, 
del calfred de la pell o de la llengua 
—captivats pels sentits i l'aparença. 


Per tant, 
no copsaran el pensament del savi: 
EL SOL TÉ L'AMPLADA D'UN PEU D'HOME. 


len respirar: 
SÓN DISTINTES LES AIGÚES QUE COBREIXEN 
ELS QUI ENTREN DE NOU AL MATEIX RIU. 


Els remers menen el vaixell 

i no s'ho saben. 

S'empesquen de la vida, en brut, 
allò que els deixa, 

per entretenir-los, de fet, 

la cobertora que diu: 

pels déus i l'arribada, 

és dir l'Eternitatl 


A l'embarcació, amb bella sincronia 
—tot seguit d'una lluita que els acorda 
resultat previsible de contràries 
forces— diuen: Tal com l'arc i la lira. 


Els remers ben just si s'adonen 

que el camí és fet d'aigua 

(dret o tort, tot és u i és idèntic) 

i, escalfant els seients que els determina, 
es lliuren amplament i sorollosos 

a l'olímpica glòria de la força, 

a l'èbria certitud del vi i de la luxúria. 
Mai no s'enlairaran del seu destí real, 
encegats com els tenen (les finestres 
—ulls de bou translúcids— 

obertes a les prades de plàstic) 

amb l'esperança encesa 

d'ascendir a còmit de primeral 


Ai, Si sabessin, si sabessin, els remers, 
que EL SOL TÉ D'AMPLADA UN PEU D'HOMEI 

VI. 
EL CONTUBAL I L'OBRA MORTA 
SISÈ ADVERTIMENT 


Uneix per l'interior el costellam sencer, 
reforça en longitud frontals, bancades, baus. 


Si petites naus —l'aigua és una i distinta— 
tan sols es mullarà per acoblar-lo. 


Si grans, emprarem el foc —el focl— 
a causa del rigor-duresa de les taules. 


El calafat, esquerp, badarà boca: 
— El món, ni per als déus ni per als homes és, 
fou, és i serà —de sempre— un foc vivent 
que, segons mesura, s'encén i s'apaga... 
Aigua i foc completen el misteri 
de les quatre propostes. 
Hi va la terra 
com a matriu genètica i el vent 
que s'endú les teranyines del cap 
i engendra la implacable follia 
de la lucidesa i de la lluita 
tant per la llei com per les muralles. 


(Gira l'aguait: Castell de Sant Joan, 

fortí d'Orleans, fortí de Tenasses, pedra 
de Catedral, carreus de Sinagoga, 
solatge de Mesquita, les Taules Velles, 
els ravals de pagès, l'urbs de menestral...: 
Així les lleis i les murallesi 


Al riu ens miren els negats del món, 
mal aguisats pels llots dels aclocalls.) 


Amanirem al punt la resta de les peces: 
els frontals de la sama, els tauladells, 
els bancs de proa, popa i mig, 
anomenat —poètic— d'arborè. 
Després, el mestre, d'esme, 

aplica la litúrgia antiga— 

el pal mitjà, aurea mediocritas, 

del rebló estret i de la panxa inflada... 


L'obra morta, de cert, quasi està llesta. 


L'OBRA MORTA, EN LA CURSA, ÉS TAN INEVITABLE 
COM PER AL COS HUMÀ LA SEVA MALALTIA. 

6. 
L'ILLA DEL TRESOR 


Arranjada la nau, 

la drecera del flux 
per incògnits camins 
el duia a l'aventura. 


Malforjat, fou corsari. 
l amb bandera corsària 
en cabanes furtives 
calava foc, rabent. 


Els seus companys, cruels, 
foradaven castells. 

Tot llest, carnisseria 

i mort. A les tavernes 
bevien les victòries. 

Ell, secret, no més tard 
de l'estel i l'aurora, 
cercava entre les cartes 
— cama de fusta— l'illa 
del tresor. Al tàlem 

de terra, ran del mar 

(la mar entrellucada 
d'estivensons, salgaris 
i abordatges de llum) 


Oia els vius lladrucs. 

La canilla de bracs 
encalçava la daina 
amagada en la selva 
que trama l'aparença. 


El coHectiu, a l'illa, 
conreava les roses 
d'enganxadissa ungla 

i un cabdell de murmuris, 
cromos de fantasia, 
infantívols follets 
desendreçant la golfa, 
peixos d'escata d'or, 
cartularis quimèrics... 


I tothom s'explicava 
amb la plebea llengua 
les cròniques secretes. 


Allunyat, en la nit, 

el tresor era seu. 

Ell bé que se'l nodria 
al punt mig de la gespa. 
L'astuciosa maragda 
resplendia als seus ulls, 
i escondia la perla, 

tan neta, del Carib, 
remota entre la boira. 


Ningú no coneixia 

del gran deler —tancat— 
la presència —a pany 

i clau— ni del seu vici 

de lletres i de somnis... 
L'indagaria —comptel— 
ben a dins de la tendra 
complicitat del verb. 


Cadascú perd com sap 

i baixa els esglaons 

fent les tentines boges 
per un podrimener 

de cuques famolenques. 


Al cofre l'esperaven 

les marfantes del segle. 
Ni collars ni doblers, 

ni vagines amables, 

sinó la veu dels lloros: 
—A degollar —cridaven 
prou— la tripulaciól 

No te'n facis, carranc, 

perquè els tresors són sempre 
accessibles als altres. 

I el mapa és fals. I l'ics 

de les novelleries 

indica Manacor 

i no l'Oceania. 

I pera més història, 

enmig dels mals endreços 

has perdut el teu plànol. 


VII. 
L'EMBÓ 
ADVERTIMENT SETÈ 


Davant dels ulls del món 
s'ha de vestir una imatge. 


La pura anatomia 

es tanca amb una volta 
on criarà l'angoixa 

la lludrigada obscura. 


Per arribar a bon port 
cal completar les peces. 


Amb l'última —ovalada— 
assolirà el minyó 
cobertura de buc. 

Passeu l'embó pel foc 

per dar-li estovadura 
claveu-lo en les quadernes. 


Installats els rumballs, 
amb la darrera tatxa, 

el folre de la nau 
—l'aparença del tronc— 
esdevindrà complet. 


ÉS COM TENIR EL COS NU 
PER DINS L'ATRIBOLADA 
CONSCIÈNCIA DEL FUTUR: 
UNA AMPOLLA DE VIDRE 
AMB UN VAIXELL DE PALLA. 


De 
BORINOT 


(amb notes a peu de pàgina) 


A la sentina fosca, 

entre un abashets curull 
de taronges amables 

i pigades maduixes: 

i un sac de xarpellera" 

ple de projectes sòpits, 
dins l'ampolla de vidre 
— sinople per vergonya — 
l'excellent borinot, 

com tot déu l'aprecia, 
brodigiós i consueta 
s'afanya a alçar el seu vol". 


Si brum, la paret llisa 
el rebot cap al centre 
—els límits són perfectes. 


El babau s'esmeliga 
per amor de natura: 
solament —de palletes 
i volvest— un veler 

li mentirà un eixample 
amb platja assolellada. 


Bolcat de transparències 
—la voluntat l'enganya—, 
albira espais oberts: 

mai no deixa de ser-ne 
—ho rumies amb seny"—, 
un ximple convençut, 

un simple borinot, 

un insigne himenòpter". 


(1) Taronges i maduixes 
Hàbil esfera, 

cada taronja amaga 

el duplicat plaer, 
m'adormiria 

al recer perfumat 

de les dues maduixesl 


(2) Un sac de xarpellera 
Estibat entre d'altres, 
mai no es diria 

la perillosa càrrega 


que l'infla. 


(3) Vol 
Delicada 
metàfora 
de l'aire. 


(4) Un veler de palletes i volves 
Foc d'encenalls. 
(Per què em mireu així2) 


(5) Seny 
Essa, e, ena, i grega. 


(6) Himenòpter 
Tu. 


VIII. 
CALAFATAR 
PENÚLTIM ADVERTIMENT 


Introduir l'estopa —de lli o de cànem, 
i enrotllada en fanes— dins dels coments: 
això és calafatar. Calafatarl 


(La nau, aviat serà dada 

a transgredir la tersura de l'aigua 
igual que una libèHula enceta, 

amb tendresa, la virginitat de l'aire) 


És l'operari qui fila l'estopa 
a l'entorn del genoll, 
i qui li dóna el gruix. 


(Què en farem d'un destí 
que té un final previst2) 


Els coments —ja preparats per rebre— 
és necessari obrir-los amb el ferro 
allí on resten massa estrets i purs. 


(Ningú no refarà 
cap a la mar encesa 
la cursa de l'instint. 

Ni que torni l'anguila 
del seu nupcial viatge 
als Sargassos arlots 

curulla d'esperances). 


Es comença per la juntura de la quilla 
amb la paralla plena gallerí a gallerí. 

I es persevera fins a l'alçada del ronyó 
(si petita és la nau, hi va fins a la cinta). 


S'ajorna pel final calafatar les testes 

de les taules de fusta, la roda i el codast, 

i a més els gallerins del tot atapeits. 

A la segona fase va el polit: això és, 

la introducció total a dintre dels encaixos 
del ferro de polir amb l'estopa. 


Sever, de gris potser, exacte, 

el calafat, inclement, ja complementa 

la feina realitzada tot empalmant la sama 
de proa i el tauladell, i repassa clavilles 
nusos i xapalls per on l'astuciosa vena 
podria penetrar en el buc 

i negar-lo amb infinita malícia. 


INFELIÇ AQUELL QUE NO CONDEMNA 
ELS FORATS POSSIBLES DE LA NAU: 
FARÀ AIGUESI 

8. 
ELS AMANTS 


Ai dels amantsl Mireu-los, els amants, 
passejant per la riba dels vells salzes, 
els ulls fitant-se mútuament el centre, 
acaronant la sang entre carícies 

i escorcollant-se el cos amb la volguda 
necessitat d'amor i l'encaixada 

del seu trasbals. Intercanvien mons, 

i tremolors, i somnis, i humors íntims 
—si els tenen repetits, ells se'ls repassen. 
La remulla a les canyes, les furtives 
enllaçades de mans, arrapadisses 
heures que s'eleven al blau del cel 
amb el calfred de la coincidència. 

Ohl Els amants de prop, mireu-los ara. 
Vagaregen pels tramats de sèquies, 
l'estesa plana, els arrossars nutricis, 

la vibració del líquid, de les tenques, 
les llísseres, els samarucs ambigus... 

I eleven la mirada a les terrasses, 
casetes de filat, marges de pedra, 
hortes i garrofers, ombrius refugis, 
olivers argentats, tràgics i eterns, 
balsàmiques garrigues cara al vent: 
s'encomanen de tórtores, puputs, 
merles i tords, aiaiaiàis de pagès, 
taronges perfumades i llimones... 


A prop dels llots, les enganxoses herbes 
que puntuen la ruta a banda i banda. 


Les misterioses veus dels gambusins 


Aquí també també la guerra es va fer sang. 
Ai, l'hemorràgia que no s'estronca mail 


Ara els amants, aturats front al flux, 
esguarden el pas de la barca, l'ombra 
obstinada, compàs de vell xaruc 

cap a la mar propera, assedegada. 


Les misterioses veus dels gambusins'l 


Ara, els amants, aturats a frec d'aigua. 
Un ventijol gelat els escabella 

i amb un estremiment que no pensaven 
desconnecten les mans i les mirades: 
els ulls van a la nau, ja funerària 
carrossa. Ja es farà negre a ponent. 


Els amantsl Mireu-los ara, els amantsl 


so 


IX. 
FER NEGRE 
ADVERTIMENT DARRER 


Calafatat el buc 
—cal no fer aigúes—, 
emprarem la brea. 


Això és fer negrel 


No pas la mort, 
la mort, amics, 
ja ve sense voler-la. 


La brea és un sofriment 
extret de les resines vegetals. 
Barrejant amb pega 

—estàs de pegal— 

sèu del bestiar i oli llisquent, 
tal com s'esmuny la vida. 


L'escalfarem a bullir 
per liquar-la, la brea. 


S'impregna la llanada (un bastó 
—signe fàllic— amb un tros de pell 
de moltó, mascle castrat, que, 

per ventura, es lliga al cap). 


S'empastifa de quitrà —fer negre 
tot el buc, de quilla a cinta—: 
per fora, la seva longitud, 

per dins, excepte l'obra morta, 

és a dir, les bancades i la sama, 

el tauladell, contubals i soletes, 
les teleres... I el que s'esdevinguil 


Després de la varada, 
en inflar-se la barca 
per bé de la humitat 
de l'aigua, es configura 
un sol conjunt, un sol, 
entre coments i taules. 


Amb la pintura grassa 
es recobreix la resta 
tal com el propi humà 
s'abilla com a humà 
per a fer bé el paper 
que ara li pertoca. 


Això és per fer negre, 
no pas la mort. 


LA MORT, AMICS, 
JA VE SENSE VOLER-LA. 


9. 
VELL LLOP MARÍ 


Híbrid dolor, justificada causa 

en l'onada —vol de mocadors— immergida 
— gavines — per comptar 

—mig peix— i debatre, 

si bé es mira. 


Torçut —i tossut— averany, estrany 
—encara escata al gust i ja ala fugissera— 
parany. Llop mariner, si ho fos, 

trencaria els cristalls, els vidres dolorosos 
—mig peix, mig au— a cops de còdols, 
escopinyes i rom de canya —mig alga, 
mig astre (o mig satèllit, com diuen 

a les novelles, artificial pel càlcul). 


Garratibat, cruixit —les matinades 
cegant-te el sol ixent—, desvalgut, 
romput i com abans torçut d'inflor... 
Els capaltards segant-te el tall 

del vent traidor carregat de malícia. 


Sol, malgirbat, reumàtic... 
SOL. 

Aquest poemari ha avarat 

mercès al llibre inèdit 

de Ferran Vilàs, fill de SOLAPA, 

el darrer mestre d'aixa de Tortosa, 
que explica de debò 

com es basteix una muleta. 


Moltes gràcies. 


Novetats editorials 


El 2005 es va posar en marxa el segell editorial Publicacions 
URV amb l'objectiu d'editari distribuir, a través de diverses 
col.leccions, obres universitàries de caràcter institucional, 
docent, investigador i divulgatiu. 

Amb les nostres publicacions, la Universitat Rovira 
i Virgili no només fa visibles els resultats de la recerca 
universitària sinó que, a més a més, fomenta la cultura i 
posa el coneixement al servei de la societat. 


És sostenible el nostre desenvolupament: Aquestllibre intenta respondre 
aquesta pregunta, al mateix temps que planteja una sèrie d'interrogants 
perquè el lector reflexioni i extregui les seves pròpies conclusions a partir 
de l'anàlisi de la informació que hi apareix, acompanyada d'una notable 
presència de figures i quadres amb dades. 


Tarragona: Universitat Rovira i Virgili, 2010 . 300 pàg. . 17 x 24 cm - 
Rústica - ISBN 978-84-8424-173-7 . 18 € 

El rei Jaume l 


en l'imaginari popular 


i en la literatura 


Edició de 
CarméOriol i Emili amper 


El rei Jaume I en l'imaginari popular i en la literatura presenta onze aporta- 
cions fetes per especialistes que estudien la importància de la figura del 
monarca català en aquests dos àmbits. El rei Jaume I és un personatge 
molt popular en la nostra cultura i un referent indiscutible en l'imaginari 
dels diversos territoris que la conformen. Protagonista de rondalles i 
llegendes, la seva figura ha estat evocada també per escriptors i artistes. 
Realitat i ficció s'abracen en un àmbit i altre i han creat la imatge que 
tenim avui dia del rei conqueridor de terres i cors. Aquest volum ofereix 
un recorregut per aquests viaranys, guiats per la figura del rei. 


Tarragona: Universitat Rovira i Virgili 8: Universitat de les Illes Balears, 
2010 - 214 pàg. . 17 x 24 cm - Rústica - ISBN 978-84-8424-161-4. 16 € 


Ra 


hi 
SIBERUT 1 


L'illa dels homes-ors 


R 


En aquest llibre s'analitza, a partir de l'experiència dels protagonistes la 
vida quotidiana dels mentavvai en el seu medi natural i el seu complex 
univers de creences religioses, molt lligades al simagere, els esperits pro- 
tectors de la jungla. A l'hora que ens presenten les particularitats de la 
societat mentavvai, també s'analitza, entre d'altres aspectes, l'impacte que 
té sobre la tribu la desforestació del seu hàbitat o l'arribada de turisme. 
A través del llibre coneixem com s'esdevé el dia a dia dels homes-flor 
a la jungla, però també la seva difícil supervivència com a poble en un 
context polític i econòmic advers que amenaça destruir-los. 


Tarragona: Universitat Rovira i Virgili, 2010 . 224 pàg. - 17 x 24 cm - 
Rústica . ISBN 978-84-8424-172-0 - 14 € 

AUGUSTE RODIN 


Quan va conèixer Auguste Rodin, Rainer Maria Rille tenia vint-i-set 
anys i era encara un poeta poc conegut i ple de dubtes. D'aquella tro- 
bada en va sorgir aquesta prosa d'una bellesa inquietant en el qual Rilte 
aborda quiestions estètiques cabdals de l'obra de l'artista, que també són 
importants per a la seva pròpia praxi poètica: questions centrals, doncs, 
per a l'art modern. 


Santa Coloma de Queralt: Universitat Rovira i Virgili 8: Obrador 
Edèndum, 2009 . 207 pàg. - 17 x 24 cm - Rústica - ISBN 978-84-8424- 
153-9 . 22 € . Edició bilingúe 


Eudald Carbonell 


Policarp Hortolà 


Este libro revisa los criterios de la ciencia y su filosofía, al tiempo que 
expone los problemas més importantes a los que se enfrenta la Huma- 
nidad en la relación entre ciencia y sociedad. Para elaborar esta obra, los 
autores se han basado, por una parte, en argumentaciones de diversos 
especialistas en epistemología y, por otra, en las ideas que ha generado 
la pràctica cotidiana de la labor científica. 


Tarragona: Universitat Rovira i Virgili, 2011 . 111 pàg. - 17 x 24 cm - 
Rústica . ISBN 978-84-8424-164-5 . 12 € 

